सवारी दुर्घटनामा एक जनाको मृत्यु
भक्तपुरको लोकन्थली चोकमा भएको सवारी दुर्घटनामा परी एक जनाको मृत्यु भएको छ ।
गोरखापत्र अनलाइनकाठमाडौं, जेठ २४ गते । भक्तपुरको लोकन्थली चोकमा भएको सवारी दुर्घटनामा परी एक जनाको मृत्यु भएको छ । भक्तपुरबाट काठमाडौं आउँदै गरेको बागमती प्रदेश ०२–०२५ प १६२० नं.को स्कुटीलाई सोही दिशाबाट आउँदै गरेको बागमती प्रदेश ०१–००४ क ०५८० नंं.को दूधको ट्याङ्करले ठक्कर दिँदा स्कुटी चालकको ज्यान गएको हो । ठक्करबाट गम्भीर घाइते हुनुभएका काभ्रेपलाञ्चोक बनेपा नगरपालिका वडा नं.५ बस्ने ४५ वर्षीय नकुल थापाको  उपचारको क्रममा नागरिक अस्पताल ठिमीमा मङ्गलबार बिहान साढे चार बजे मृत्यु भएको हो ।दुर्घटनामा संलग्न सवारी साधन र चालक भक्तपुर नगरपालिका वडा नं.२ ब्यासी बस्ने ३५ वर्षीय राजन ब्यान्जुलाई नियन्त्रणमा  लिएर थप अनुसन्धान गरिरहेको प्रहरी परिसर भक्तपुरका सूचना अधिकारी (प्रहरी नायब उपरीक्षक) राजु पाण्डेले गोरखापत्र अनलाइनलाई जानकारी दिनुभयो ।